Kirkkonummen Komeetta ry

Tähtinäytäntö
2024-10-13 20:00 - 22:00, 2024-10-14 20:00 - 22:00, 2024-10-20 20:00 - 22:00, 2024-10-21 20:00 - 22:00, 2024-10-27 20:00 - 22:00, 2024-10-28 20:00 - 22:00, 2024-11-03 19:00 - 21:00, 2024-11-04 19:00 - 21:00 (Europe/Helsinki) and 10 more dates | Komakallion tähtitorni, Bergvikintie 57, Kirkkonummi, 02400, Finland
Tähtinäytäntö Komakallion tähtitornilla. Tutustumme yötaivaan kohteisiin yhdistyksen kaukoputkea apuna käyttäen. Vapaa pääsy.
Säävaraus: täysin selkeä sää.
Alkavasta näytöksestä tiedotetaan yhdistyksen sähköpostilistalla, Facebook-sivulla sekä X-palvelussa vähintään tuntia ennen näytöksen alkua.

Komeetan kerhoilta
2024-10-14 18:00 - 20:00, 2024-10-21 18:00 - 20:00, 2024-10-28 18:00 - 20:00, 2024-11-04 18:00 - 20:00, 2024-11-11 18:00 - 20:00, 2024-11-18 18:00 - 20:00, 2024-11-25 18:00 - 20:00, 2024-12-02 18:00 - 20:00 and 1 more date | Kerhotila, Volsintie 609 C, Kirkkonummi, 02400, Finland
Vapaamuotoinen kokoontuminen yhdistyksen kerhotilassa. Komeetan kirjasto on avoinna.

Esitelmä: Kuu paljain silmin, osa 1
2024-10-15 18:00 - 20:00 | Fyyri-pääkirjaston Mörne-sali, Kirkkotori 1, Kirkkonummi, 02400, Finland
Elokuun superkuu: Anne Wirtanen

Ennen kaukoputken keksimistä ihmiskunta oli vuosituhansien ajan tutkinut tähtitaivasta ja Kuuta ainoastaan paljaiden silmien avulla. Ilman optisia apuvälineitäkin tehtyjen havaintojen avulla tähtitaivaan liike tunnettiin varsin hyvin. Kuun vaiheita käytettiin ajanlaskussa ja kuukalenterien pohjalla. Myös Kuun rata ja siinä esiintyneet poikkeukset olivat tunnettuja.
Kuun havaitsemisesta paljain silmin riittää nykyajankin ihmiselle paljon opittavaa ja kerrottavaa. Ursan Kuu ja planeetat -harrastusryhmän vastuuaktiivit Paula Wirtanen ja Veikko Mäkelä totesivatkin esitelmää tehdessään aineistoa riittävän peräti kahteen esityskertaan!
Tässä ensimmäisessä osassa keskitytään Kuun rataan ja liikkeisiin. Esitelmässä kerrotaan kuukauden keston määrittelemisestä, Kuun liikkeestä taivaalla tähdistöstä toiseen, Kuun vaiheiden esiintymisestä eri vuodenaikoina, sadonkorjuun ajan täysikuun erityisyydestä sekä syitä siihen, miksi täysikuu näyttää olevan joskus tavallistakin matalammalla kesätaivaalla. Esitelmässä kerrotaan myös kapeiden kuunsirppien sekä päivätaivaalla olevan Kuun löytämisestä ja sivutaanpa lyhyesti myös superkuuta.
Esitelmöitsijöistä Veikko Mäkelä on tähtitaivaan tutkimisesta paljain silmin kiinnostunut tähtiharrastuksen moniottelija, Paula Wirtasen kiinnostuksen kohteiden ollessa Kuu ja planeetat. Kumpikin toimii vastuuaktiivina Ursan Kuu ja planeetat -harrastusryhmässä ja molemmat ovat pitkäaikaisia tähtitieteen t
Kuu paljain silmin, osa1 diat
Lisätietoa Ursan verkkolehti Zeniitin sivuilta. Verkkolehden artikkelisarja on kolmiosainen ja esitelmäsarja kaksiosainen. Tämän esitelmän asiat käydään läpi seuraavissa artikkeleissa:
Kuu paljain silmin, osa 1 – Kuun rata
Kuu paljain silmin, osa 2 – Kuu vaiheesta toiseen Esitelmäsarjan toinen osa Mörnessä 15.4. 2025

Esitelmä: Metsähovin radio-observatorio 50 vuotta
2024-11-12 18:00 - 20:00 | Fyyri-pääkirjaston Mörne-sali, Kirkkotori 1, Kirkkonummi, 02400, Finland
Metsähovi ja revontulia, kuva: Merja Tornikoski / Metsähovin radio-observatorio

Kirkkonummi on Suomen ainoa kunta, jossa toimii ammattilaistason tähtitieteellinen tutkimusasema ja radioastronominen observatorio.
Kylmälässä, syrjäisen hiekkatien päässä keskellä metsää on tehty radiotähtitieteellisiä havaintoja jo 1960-luvulta lähtien ensin Helsingin yliopiston ja sittemmin Teknillisen korkeakoulun ja Aalto-yliopiston toimesta. 1970-luvulla alueesta tuli varsinainen avaruuskeskittymä, kun Helsingin yliopisto rakensi alueelle optisen observatorion, Geodeettinen laitos oman tutkimusasemansa, ja Aalto-yliopiston edeltäjä Teknillinen korkeakoulu radioteleskoopin. Tämä vuonna 1974 rakennettu 14-metrinen ja maailmanluokassakin harvinainen millimetrialueen radioteleskooppi on edelleen tutkimuskäytössä kellon ympäri.
Millimetriaallot ovat korkeiden taajuuksien radioaaltoja, ja niiden havaitseminen vaatii erittäin korkealaatuisen laitteiston. Tänä vuonna 50-vuotisjuhliaan viettävä Metsähovin radio-observatorio on edelleen yksi harvoista tutkimuslaitoksista maailmalla, jossa avaruutta voidaan havaita tällä haastavalla aallonpituuskaistalla.
Radioteleskooppia ei haittaa pitkät ja valoisat kesäyöt tai pilvet, vaan havaintoja tehdään ympäri vuoden, myös päiväsaikaan ja myös pilvisellä säällä. Myöskään laajentuvien asutuskeskusten valosaaste ei ole radiotaajuuksilla ongelma (radioteleskoopilla on toki omat haasteensa, joista myös kerrotaan esitelmässä). Siinä missä näkyvän valon observatorioita on suljettu ja tutkijat ovat siirtyneet tekemään havaintoja ulkomaisille kaukoputkille, radioteleskoopilla tähtitieteelliset havainnot onnistuvat edelleen kellon ympäri. Nykyään Metsähovin radio-observatorio onkin Suomen ainoa yliopistotason tähtitieteellinen havaintolaitos.
Esitelmässä Aalto-yliopiston Metsähovin radio-observatorion johtaja, tähtitieteilijä Joni Tammi kertoo erityisesti radio-observatorion historiasta ja radiotähtitieteen ja Metsähovissa tehtävän radioastronomisen tutkimuksen kehityksestä, alkaen Auringosta aina supermassiivisiin mustiin aukkoihin.
Lisätietoja esim. YLE: Metsähovin 50-vuotias radio-observatorio on lajissaan ainoa Suomessa, harvinainen Euroopassa ja epätavallinen koko maailmassa, https://yle.fi/a/74-20081982

Joni Tammi opiskeli tähtitiedettä Tuorlan observatoriossa ja valmistui tohtoriksi Turun yliopistosta. Väitöskirjassaan hän tutki astrofysikaalisia prosesseja lähes valonnopeudella etenevissä shokkiaalloissa ja erikoistui avaruuden korkeaenergisten ilmiöiden tietokonemallinnukseen. Turun yliopiston jälkeen hän työskenteli tutkijana Irlannissa ennen siirtymistään Metsähovin radio-observatorioon vuonna 2009. Metsähovissa hän on toiminut ensin tutkijana ja vuodesta 2014 lähtien observatorion johtajana. Hän opettaa tähtitieteeseen ja avaruustutkimukseen liittyvillä kursseilla Aalto-yliopiston Sähkötekniikan korkeakoulussa ja esitelmöi myös kouluissa. Tammen kiinnostuksen kohteisiin kuuluu erityisesti tähtitieteen hyödyntäminen monialaisessa opetuksessa.

Yhdistyksen syyskokous
2024-11-12 19:00 - 20:00 | Fyyri-pääkirjaston Mörne-sali, Kirkkotori 1, Kirkkonummi, 02400, Finland
Tähtitieteellinen yhdistys Kirkkonummen Komeetta ry:n sääntömääräinen syyskokous pidetään tiistaina 12.11.2024 Kirkkonummen Fyyri-kirjaston Mörne-salissa heti Joni Tammen esitelmän jälkeen (arvio n. klo 19). Kokouksessa käsitellään sääntöjen 6 § mukaiset asiat:

avataan kokous,
valitaan kokoukselle puheenjohtaja, sihteeri ja kaksi pöytäkirjan tarkastajaa,
todetaan kokouksen laillisuus ja päätösvaltaisuus,
käsitellään ja hyväksytään hallituksen laatima toimintasuunnitelma ja siihen liittyvä talousarvio seuraavalle toimintavuodelle, minkä yhteydessä päätetään myös seuraavan toimintavuoden jäsenmaksujen suuruudesta,
valitaan seuraavaksi toimikaudeksi hallituksen puheenjohtaja, jäsenet ja varajäsenet sääntöjen 5 §:ssä määrätyllä tavalla,
valitaan kaksi toiminnantarkastajaa ja heille kaksi varahenkilöä seuraavalle toimintavuodelle,
päätetään hallituksen esityksistä sekä niistä jäsenten esittämistä asioista, jotka on lähetetty hallitukselle vähintään kolme viikkoa ennen kokousta,
käsitellään muut esille tulevat asiat,
päätetään kokous
